**NU E UŞOR SĂ MORI**

*Andreionthepoetry*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nu e uşor să mori după o viaţă

În care ai trăit doar în păcat,

Căci ai speranţă cât un fir de aţă,

Iar sufletul se zbate ne-mpăcat.

Uşor ar fi să nu te naşti deloc,

Dar cel mai greu atunci ţi-ar fi să mori,

Iar moartea-şi are-n lume al ei loc

Ca omul s-ajungă nemuritor.

Dacă-am vedea o palmă mai departe

Din timpul vieţii, peste astă lume,

Poate ne-am lămuri că doar prin moarte

Ne naştem iar, în altă dimensiune.

De-am ţine minte ce ni s-a-ntâmplat

‘Nainte de a da năvală-n viaţă,

Poate-am muri mai fără de păcat,

Văzând că dintr-o moarte se învaţă.

Ar trebui cu suflet şi cu sânge

Să ne lăsăm bilet de bun-rămas,

Ca să-l găsim, dincolo de-om ajunge,

Să fie al conştiinţei noastre glas.

Nu e uşor să mori, dar peste moarte

E-o nouă viaţă ce ni-i pregătită -

Trebui’ de-acum să ne-o punem deoparte

Şi să avem credinţa neclintită!